b'\n_START_ARTICLE_\n\xc5\xbdelezni\xc5\xa1ki tir\n_START_PARAGRAPH_\n\xc5\xbdelezni\xc5\xa1ki tir je podlaga, po kateri vozi vlak. Skupaj z ostalimi elementi \xc5\xbeeleznice usmerja vlake. Sestavljen je iz dveh vzporednih tirnic, ki ju utrjujejo pre\xc4\x8dno postavljeni pragovi. Danes je razdalja med tirnicama v ve\xc4\x8dini Evrope 1435 mm. To je standardna \xc5\xa1irina, ki je bila dolo\xc4\x8dena v Angliji, ko se je gradila prva linijska \xc5\xbeeleznica, med Liverpoolom in Manchestrom._NEWLINE_Druga\xc4\x8dne \xc5\xa1irine tirov v Evropi najdemo na Irskem, 1600 mm, v \xc5\xa0paniji in na Portugalskem, kjer zna\xc5\xa1a 1668 mm, na Finskem, ker je \xc5\xa1irina prevzeta po \xc5\xbeelezni\xc5\xa1ki progi Moskva-St. Petersburg in zna\xc5\xa1a 1524 mm, ter preostalih delih Rusije, Belorusije, Ukrajine, Balti\xc5\xa1kih dr\xc5\xbeav in Zakavkazja, kjer imajo proge \xc5\xa1irine 1520 mm._NEWLINE_\xc5\xa0irine tirov ozkotirne \xc5\xbeeleznice zna\xc5\xa1ajo 600 ali 760 mm, nekatere tudi 1000 mm.'